Ötmillió alatt kevés az ingatlanajánlat
Kapuváron a város több pontján van önkormányzati telek. A Kisalföldet Borsodi Tamás jegyzõ tájékoztatta.
A Kisalföld keddi számában a rábaközi falvakban érdeklõdtünk az ingatlanpiac alakulása után. Mint kiderült, noha lennének építési telkek és eladó családi házak is, érdeklõdõ a kisebb községekben csak ritkán akad. Most a két város, Csorna és Kapuvár önkormányzatánál tudakoltuk: tudják-e kedvezményes telekkel letelepedésre bírni a fiatalokat.
A csornai polgármesteri hivatal vagyonkezelési osztályán Berzlánovichné Nagy Eszter osztályvezetõ úgy tájékoztatott, hogy jelenleg egyetlen telekkel rendelkezik a város. Az osztályvezetõ elmondta: beépítési kötelezettség elmulasztása miatt vásárolták vissza az Irinyi utcában az 1500 négyzetméteres ingatlant. Azóta hirdették már és kínálták liciten, de a 3 millió forint körüli vételárat senki nem adta meg.
– Csornán 2001-ben fejezõdött be az építési telkek kialakítása és értékesítése. A Petõfi utcában tizenötöt, a Szeder utcában tizennégyet adtunk el – tette hozzá az osztályvezetõ. – Közben még három telket alakítottunk ki, melyek szintén vevõre találtak. Az önkormányzat tervei között szerepel újabb szociális telkek kialakítása, az elõkészületeket megtettük.
Kapuváron a város több pontján van önkormányzati telek. A Kisalföldet Borsodi Tamás jegyzõ tájékoztatta.
– Aki Kapuváron akar letelepedni, kaphat telket az önkormányzattól – mondta. – A volt Vásártéren hármat értékesítünk, a Keleti soron nemrégiben kialakított hét telekbõl három kelt el eddig. A Cseresznye sori „kertvégek" szintén alkalmasak építési telkek kialakítására, úgy tûnik, igény is van rá.
Kapuváron az önkormányzati telkek 3200–4000 forintért „mennek" négyzetméterenként, ennél nem sokkal drágábban kínálják a magánkézben lévõket sem. Csornán kevés beépíthetõ terület van már. Sokan saroktelkek megosztásával próbálnak ingatlanhoz jutni. A hirdetésekben az olvasható, hogy egy 400 négyzetméteres ingatlanért 4 millió forintot kér tulajdonosa, az ennél nagyobb területek ára pedig hamar emelkedik néhány millió forinttal. Eladó családi házat is talál bõven, aki építkezni nem akar. Nagyságától, elhelyezkedésétõl, korától függ a kikiáltási ár, de ötmillió forint alatt nemigen lehet házat venni a városban.